Ca zeg-sent ufint Radioactivity, ca sɣuyyent x tesɣart‑nsent ḥima ataf ttareccḥent, beddent deg wudem i Ṭaliban. « Timɣarin zemmarent i minumi zemmaren yergazen », i tenna Maria Teresa de Filippis tamezgarut i yemḥizwaren di « Formel 1 ». Ass-a a dawem‑dd nari x ɛecra zi Timɣarin‑a i ibeddlen tudert.
Tafarɛunt Tamezgarut!
Awern i tmettant n wergaz‑nnes Farɛun Tuḥtmes II, tedwel Ḥatcepzut 1497 qbel i Yeccu , urid xwansu ɣa yemɣer memmi-s waha, maca tedwel d tajellit n Misra.
Ɛecra‑nni isegg°usa i di teḥkem, ccuren s lehna d arrawaj. Farɛun i dd-idewlen awarn‑as yuḥḥel ad yemḥa later n tfarɛunt‑a.
Tamjahedt tameqrant
1337 yekker umenɣi n 100 iseggusa jer Weglanzi d Fransa, yelli-s n yijjen ufellaḥ qaren‑as Jeanne d’Arc. Ttuɣa ɣer‑s 13 isegg°usa, rumi teẓra turjit tamezgarut. Senni laɣan‑dd xaf‑s imeqranen n glizyat ad tsellek Fransa, ad tessiwed Karl VII ad yili d ajellid n Fransa. Ɣar uneggar Aglanzi yerna deg umenɣi, ṭṭfen‑tt Yeglanziyen, nɣin‑tt.
Lalla‑s n yegran
Katharina tekkes afɣul-nni n wergaz‑nnes zi leḥkam. Tegga ixef‑nnes d tajellidt n tmura n Arruss, tiweḍ ad teḥkem dinni, ad tessader Pulunia d ca n tmura nniḍen sadu leḥkam‑nes, ar mani tedwel d nettat weḥd-s i umi qqarn « Tameqqrant » zi tinni i iḥekmen.
Tamɣart m iɛeqriwen
Elisabeth I, lami tiweḍ ad teḥkem, teṭṭef tamurt dag‑s arwina. Maca tiweḍ ad tesbedd amenɣi jer Iprotestanten d ikatuliken, tendeh tamurt n Briṭanya ɣer wussan n wureɣ. Tussna n Briṭanya deg wakud-nni, tedher-dd dag‑s tẓuri, iban‑dd dag‑s ula d Shakespeare.
Tameɣnast iqesḥen
1903 deg Uglanzi, tessers Emmeline Pankhurst ddsas i umussu n temɣart. Tɣewweɣ x tesɣart n temɣart deg warecceḥ. Aɣewweɣ tegga‑t s tikkest x macca, d usiɣi n tmessi di tudrin. arami d 1918 i dd‑tiwi tasɣart, ucin lḥeq i temɣart ad tarecceḥ x 30 iseggusa. nettat temmut deg 1928, asegg°as lami yegga Uglanzi izerfan minxef tesɣuyy Emmeline.
Tameɣnast tazelmaḍt
zdat ma ataf timɣarin zemmrent ad sewwtent, tbedd Rosa Luxemburg deg useddi amezwar n imeɣnas i iɣewwɣen x tdimuqratit d tseqqar n wegdud.
S Tmunt n Sparta d wegraw Akumunisti i di teswiza di ddsas-nnes, tessenta s lidrabat ad tteg tagrawla awarni ukemmel n wemsiqḍi ameḍlan amezwaru.
1919 nɣin‑tt ca zi lmexzen n Uliman.
Tamussnawt n iseḍya
Tarezzutin n Marie Curies deg iseḍya i yellan Radioaktive, ssiwḍen-tt ad terbeḥ awardi n Nobel di fizik, maca ad tawi ura d lehlak ileqfen s Arradyu-nni.
Awardi nniḍen n Nobel tiwey-it x twafit n Radium d Polonium deg Ucimi (chemie). Awarn i lami yemmut wergaz-nnes, tedwel nettat ad tesɣer di « Sorbonne » di Paris.
Tafeṭṭaḥt n Hulukust
Annelies Marie „Anne“ Frank, tettwassen s « Anne‑nnek », zag‑s i tkemmel adlis i di ttuɣa tettari tizemmemin‑nnes mkul ass, jar 1942 d 1944. tawlaft‑a ttuɣa ɣer‑s 13 iseggusa, awarn‑as terwel ɣer Wamsterdam. Tedder din deg yijjen wexxam teffer dag‑s, ar mani d Mars 1945 ṭṭfen-tt iwyen-tt a tt-nɣen. Adlis-nnes yeqqim ttedwalen merra yenni i irezzun di min yettwaggen d ɣezzu deg udayen.
Tafrikant Tamzwarut i yeksin Nobel
« Azgzawt tamezgarut n wafrika » i das‑ttlaɣan legnus, Wangari Maathai zeg isegg°usa n 70 nettat tettɣewweɣ x tseqqar n yewdan, ula x tseqqar n Ugama (nature). « Green Belt Movement » teẓẓu zeg‑s lesjur, ḥima ad teqḍa x lazaɣ di tmurt‑nnes, deg 2004 teksi x min tegga Awardi n Nobel.
Tamaẓust n tmeɣnas
Di 2009 tuɣa ɣer‑s 11 isegg°usa lami tesqad ineɣmisen x Ṭaliban i BBC. Tɣewweɣ x izerfan n tebriɣin di tɣuri zegga qqnen sekwila mani i tt‑ttuɣa d tameḥḍart. 2012 tenjem x ubunt zi tmenɣiwt. lami teggenfa, tura adlis-nnes: « D nnec d malala: tenni tuɣa xsen ad nɣen Ṭaliban!
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn